Lectura digital

Tal com havia anunciat avui parlo de la

lectura digital i dels lectors de llibres

digitals. Cada dia hi ha més usuaris que es

passen a la lectura digital. Les causes.

Fonamentalment dues:

1a.- la comoditat de llegir des de casa i des

de qualsevol lloc, el tren, l’autobús, la sala

d’espera del consultori, …

2a.- l’economia. Els llibres, les revistes i

els diaris cada dia són més cars. En canvi la

lectura digital pot sortir gratuïta, i si cal

comprar algun llibre digital, aquests són més

econòmics.

La lectura digital es pot realitzar de tres

maneres, en funció de quin sigui el material

electrònic a llegir i el dispositiu de

lectura:

– Ordinador

– Lector de llibres electrònics

– Dispositiu mòbil (smartphone/tauleta)

La lectura digital per ordinador, admet tant

llibres, com revistes i diaris digitals. La

lectura de revistes i diaris s’escau fer-la

millor per l’ordinador, pel format més gran

de les pàgines. També s’hi poden llegir els

llibres digitals però en aquest cas és millor

fer-ho pel lector digital.

El lector de llibres electrònics és un

dispositiu electrònic per a llegir llibres

digitals, reprodueix els continguts de llibres

electrònics, amb una qualitat de lectura com

si fos en paper, gràcies a la tecnologia de

tinta electrònica. També s’hi pot fer la

lectura de revistes i diaris, però al ser amb

pantalla petita, fragmenta les pàgines i un

s’hi perd.

Dispositiu mòbil, participa en part, de les

tècniques de l’ordinador i al mateix temps del

lector digital. En aquest cas no és ni carn ni

peix.

De lectors digitals n’hi ha diversos models.

No és una compra barata, però s’amortitza

força ràpidament com que no s’ha de comprar llibres,

revistes ni diaris. Els lectors de llibres

digitals (ereaders) més coneguts són el Reader

de Sony, els de Tagus, el bq Cervantes, el

Kindle d’Amazon i els Kobo. El millor, per les

seves prestacions, millor lectura i apte per a

més formats és el Kobo que serveix per a tots

els formats. El Kindle d’Amazon només serveix

per als formats de llibres d’Amazon. A la

majoria de models hi ha retroil·luminació per a

millorar la lectura, canvi de mida de

lletra, a la seva memòria hi caben molts

llibres i per la seva mida es poden portar a tot

arreu.

Share this: Twitter

Facebook

LinkedIn

Tumblr

